
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2015-04-30 Nr. Tp-2
Šakiai


Posėdis įvyko 2015-04-30 1000-1315 val.

Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 22 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius pristatė, jog darbotvarkėje yra pateikti 33 klausimai, tačiau siūloma į darbotvarkę įtraukti papildomą klausimą Nr. 34 „Dėl rajono savivaldybės tarybos 2015 m. balandžio 17 d. sprendimo Nr. T-7 „Dėl rajono savivaldybės mero darbo užmokesčio nustatymo dalinio pakeitimo“.  

NUSPRĘSTA. Patvirtinti posėdžio darbotvarkę su papildymais. 

BALSAVO: „už“ – 22 (vienbalsiai).
 
DARBOTVARKĖ:


1. Dėl rajono savivaldybės mero pavaduotojo skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo.

2. Dėl rajono savivaldybės mero pavaduotojo skyrimo. 

3. Dėl rajono savivaldybės administracijos direktoriaus skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo.


4. Dėl rajono savivaldybės administracijos direktoriaus skyrimo. 

5. Dėl rajono savivaldybės tarybos komitetų sudarymo ir jų narių skaičiaus nustatymo. 


6. Dėl rajono savivaldybės tarybos komitetų sudėties patvirtinimo. 


7. Dėl uždarosios akcinės bendrovės „Šakių laidotuvių namai“ vadovo 2014 metų ataskaitos. 


8. Dėl uždarosios akcinės bendrovės „Šakių komunalinis ūkis“ vadovo 2014 metų ataskaitos. 


9. Dėl uždarosios akcinės bendrovės „Šakių šilumos tinklai“ vadovo 2014 metų ataskaitos.


10. Dėl uždarosios akcinės bendrovės „Šakių autobusų parkas“ vadovo 2014 metų ataskaitos. 


11. Dėl uždarosios akcinės bendrovės „Šakių vandenys“ vadovo 2014 metų ataskaitos. 


12. Dėl likviduojamos uždarosios akcinės bendrovės „Šakių vaistinė“ vadovo 2014 metų ataskaitos. 


13. Dėl rajono savivaldybės turto investavimo ir uždarosios akcinės bendrovės „Šakių vandenys“ įstatinio kapitalo didinimo. 

14. Dėl nuomos sutarties su UAB „Gulbelė“ nutraukimo. 

15. Dėl turto perdavimo Šakių kultūros centrui.

16. Dėl turto nurašymo.


17. Dėl viešosios įstaigos Šakių ligoninės 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 

18. Dėl viešosios įstaigos Šakių pirminės asmens sveikatos priežiūros centro 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 


19. Dėl viešosios įstaigos Kudirkos Naumiesčio pirminės sveikatos priežiūros centro 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 

20. Dėl viešosios įstaigos Šakių greitosios medicinos pagalbos stoties 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo.

21. Dėl viešosios įstaigos Gelgaudiškio ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 

22. Dėl viešosios įstaigos Griškabūdžio ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 

23. Dėl viešosios įstaigos Kidulių ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 

24. Dėl viešosios įstaigos Kriūkų ambulatorijos 2014 metų sausio mėnesio finansinės atskaitomybės patvirtinimo bei pritarimo veiklos ataskaitai. 

25. Dėl viešosios įstaigos Panemunių ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 

26. Dėl viešosios įstaigos Lekėčių ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 

27. Dėl viešosios įstaigos Lukšių ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo. 

28. Dėl rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžių nustatymo. 


29. Dėl rajono savivaldybės visuomenės sveikatos rėmimo specialiosios programos 2015 metų priemonių plano ir sąmatos patvirtinimo. 


30. Dėl rajono savivaldybės tarybos 2011 m. rugsėjo 23 d. sprendimo Nr. T-176 „Dėl rajono savivaldybės tarybos 2008 m. lapkričio 27 d. sprendimo Nr. T-342 „Dėl rajono savivaldybės verslo plėtros tarybos sudarymo“ pakeitimo“ pakeitimo. 


31. Dėl atstovo delegavimo į Regiono plėtros tarybą. 


32. Dėl atstovų į Lietuvos savivaldybių asociacijos suvažiavimą išrinkimo. 


33. Dėl mero politinio (asmeninio) pasitikėjimo valstybės tarnautojų pareigybių skaičiaus nustatymo.  



34. Dėl rajono savivaldybės tarybos 2015 m. balandžio 17 d. sprendimo Nr. T-7 „Dėl rajono savivaldybės mero darbo užmokesčio nustatymo“ dalinio pakeitimo.

1. SVARSTYTA. Rajono savivaldybės mero pavaduotojo skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo klausimas. 


Pranešėjas Juozas Bertašius, rajono savivaldybės meras. Į balsų skaičiavimo komisijos sudėtį siūloma Violeta Simonavičienė - Tėvynės Sąjungos - Lietuvos krikščionių demokratų (konservatoriai, politiniai kaliniai ir tremtiniai, tautininkai) frakcijos narė, Kęstutis Smirnovas - Lietuvos valstiečių ir žaliųjų sąjungos bei Darbo partijos frakcijos narys, Laurynas Suodaitis - Jungtinės opozicinės frakcijos narys.

NUSPRĘSTA. Pritarti sprendimo projektui (sprendimas Nr. T-8).


BALSAVO: „už“ – 22 (vienbalsiai).


2. SVARSTYTA. Rajono savivaldybės mero pavaduotojo skyrimo klausimas.


Pranešėjas Juozas Bertašius, rajono savivaldybės meras. Teikiu rajono savivaldybės tarybai Edgaro Pilypaičio kandidatūrą į rajono savivaldybės mero pavaduotojo pareigas (potvarkis pridedamas). 

Mindaugas Tarnauskas. Kas pasikeitė per dvi savaites, kad šiandienos rinkimų rezultatai būtų kitokie? Ar išsakyta nuomonė, jog jūsų frakcija laikysis principinės nuomonės, nepasikeitė? 


Edgaras Pilypaitis. Iš esmės nepasikeitė niekas. Principinės nuostatos niekada nesikeitė ir nesikeis. Visuotiniame partijos skyriaus susirinkime daugumos buvo balsuota siūlyti mane antrą kartą kandidatu į rajono savivaldybės mero pavaduotojo pareigas. 

Mindaugas Tarnauskas. Girdėjau, kad jūs planuojate kuruoti kultūros, švietimo ir socialinius klausimus. Kokius esate numatęs pirmuosius darbus?


Edgaras Pilypaitis. Daug kur galima efektyvinti darbus, kad ir tarybos narių darbą. Iki šiol dar vis turime popierinius sprendimų projektus, nors visi jau seniai kalbame apie ekologiją. 


Laurynas Suodaitis. Praeituose rinkimuose ne maža dalis Jūsų koalicijos partnerių pasisakė prieš Jūsų kandidatūrą. Kaip manote, kokie argumentai per šiuos rinkimus Juos įtikins balsuoti kitaip? 


Edgaras Pilypaitis. Aš neužsiiminėjau koalicijos partnerių įtikinėjimu. Manau, kad koalicijos partneriai gerai supranta pasirašytus įpareigojimus ir palaiko siūlomą kandidatą.  

Skelbiama pertrauka. Vyksta slaptas balsavimas. 


Kęstutis Smirnovas. Šakių rajono savivaldybės tarybos slapto balsavimo balsų skaičiavimo komisija, kuri susideda iš Kęstučio Smirnovo, Violetos Simonavičienė, Lauryno Suodaičio, išdavė 22 biuletenius „Dėl rajono savivaldybės mero pavaduotojo skyrimo“. Atidarius balsadėžę rasta 22 biuleteniai. Balsavimo rezultatai: negaliojančių biuletenių - 0, galiojančių – 22. Balsai pasiskirstė taip: „už“ – 13, „prieš“ – 9. Komisija siūlo skirti rajono savivaldybės tarybos narį Edgarą Pilypaitį rajono savivaldybės mero pavaduotoju (protokolas pridedamas).
 


NUSPRĘSTA. Pritarti sprendimo projektui (sprendimas Nr. T-9).


BALSAVO: „už“ – 22 (vienbalsiai).


3. SVARSTYTA. Rajono savivaldybės administracijos direktoriaus skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo klausimas. 


Pranešėjas Juozas Bertašius, rajono savivaldybės meras. Į balsų skaičiavimo komisijos sudėtį siūloma įrašyti Violeta Simonavičienė - Tėvynės Sąjungos - Lietuvos krikščionių demokratų (konservatoriai, politiniai kaliniai ir tremtiniai, tautininkai) frakcijos narė, Kęstutis Smirnovas - Lietuvos valstiečių ir žaliųjų sąjungos bei Darbo partijos frakcijos narys, Laurynas Suodaitis - Jungtinės opozicinės frakcijos narys.


NUSPRĘSTA. Pritarti sprendimo projektui (sprendimas Nr. T-10).


BALSAVO: „už“ – 22 (vienbalsiai).

4. SVARSTYTA. Rajono savivaldybės administracijos direktoriaus skyrimo klausimas. 


Pranešėjas Juozas Bertašius, rajono savivaldybės meras. Teikiu rajono savivaldybės tarybai Evaldo Sniečkaus kandidatūrą į rajono savivaldybės administracijos direktoriaus pareigas (potvarkis pridedamas). 


Mindaugas Tarnauskas. Kaip jūs vertinate viešo ir privataus sekretoriaus bendradarbiavimą, kad tai nepavirstų vieno iš privataus subjekto protegavimu?


Evaldas Sniečkus. Protegavimas - neigiamas dalykas. Pareigūnai yra vieši žmonės ir jie turi atstovauti visiems vienodai. Sprendimai turi būti priimti racionalūs ir atspindintys visų žmonių valią. Sąlygos turi būti sudarytos taip, kad nebūtų pritaikytos konkrečiai vienam. 


Algimantas Damijonaitis. Kaip Jūs pasiruošęs apginti savo, kaip administracijos vadovo, poziciją prieš politikus?


Evaldas Sniečkus. Administracijos direktoriaus funkcijos yra aiškiai apibrėžtos. Direktorius išreiškia savo nuomonę ir ją pateikia tarybai. Tarybos reikalas vienaip ar kitaip nuspręsti. 


Laurynas Suodaitis. Ar turite patirties viešąjame valdyme?


Evaldas Sniečkus. Ne. 


Laurynas Suodaitis. Kaip įsivaizduojate savivaldybės administracijos valdymą? Reikės kelti administracijos darbuotojų kvalifikaciją, kaip planuojate tai pasiekti? Kaip planuojate optimizuoti administracinius procesus ir juos greitinti, kad Šakių rajono žmonės išvengtų užsitęsusių administracijos procesų?


Evaldas Sniečkus. Valdymo principai yra visur vienodi. Patirtį, kurią turiu dirbdamas privačiame sektoriuje, panaudosiu dirbdamas čia. Kvalifikacijos kėlimui yra mokymai. Dirbdami bendrai, tobulindami veiksmus ir įgyvendindami strateginius tikslus pasieksime gerų rezultatų. Žingsniai yra numatyti, juos reikia tik įgyvendinti. 

Bernardinas Petras Vainius. Ar spėjote susipažinti su rajono seniūnijų ir administracijos skyrių problemomis? Ar spėjote susipažinti su savivaldybės valdomomis įmonėmis, kokias matote problemas, kaip jas planuojate spręsti? Koks būtų Jūsų pirmas darbas, jeigu būtumėte išrinktas direktoriumi?


Evaldas Sniečkus. Jei būsiu paskirtas administracijos direktoriumi, pirmiausiai pažvelgsiu į situaciją iš vidaus, išnagrinėsiu turimą informaciją ir suplanuosime veiksmus, kuriuos vykdysime visa administracija. 


Mindaugas Tarnauskas. Kaip vertinate dabartine administracijos struktūra ir ar matote pertvarkų joje?


Evaldas Sniečkus. Nenorėčiau vertinti dabar. Žvelgsime į situaciją iš vidaus, tobulinsimės nes nėra niekas tobulas. 


Eglė Dragūnaitytė. Vakar iš šiandien Jūs į daugelį klausimų atsakote „negaliu vertinti“, „neturiu pažiūrų“, „pavaduotojo nežinau“, „vienas ar kitas dalykas nesprendžia“, „negaliu atsakyti“, „žingsniai yra numatyti“. Labai esate paslaptingas, o gal iš tiesų nežinote, ką daryti?

Evaldas Sniečkus. Nesinori daryti skubotų išvadų, kai neturi visos informacijos. Norėčiau vadovautis profesionalumu ir sprendimus priiminėti turėdamas tam pagrindą. 


Laurynas Suodaitis. Kokį seniūnijų modelį matytumėte, jeigu taptumėte administracijos direktoriumi ir pradėtumėte savo darbą?


Evaldas Sniečkus. Nagrinėti klausimą reikia iš esmės. Atsižvelgti paviršutiniškai negalima. Savivaldybė turi savo funkcijas ir jas turi vykdyti racionaliai. Kaip padaryti, kad būtų racionalu - reikia pagrįsti skaičiais, sprendimais ir vertinimais. 


Violeta Simonavičienė. Dirbant vieną ar kitą darbą, darbo valandų ne visada užtenka. Jūs esate ne vietinis, Jūsų šeima gyvena kitur. Kaip Jūs pažiūrėsite į tai, kai Jums reikės dirbti viršvalandžius, dalyvauti įvairiuose renginiuose. Ar tai neatsilieps darbų kokybei?


Evaldas Sniečkus. Gyvenime darbo valandų niekada neskaičiuodavau. Pagrindinis dalykas yra darbas ir tikslai, kuriuos reikia pasiekti. Visa kita yra antraeiliai dalykai. Jeigu aš prisiimu šį iššūkį ir pasiryžtu šiam darbui, tai esu pasiruošęs dėti visas jėgas darbui. 

Bernardinas Petras Vainius. Vakar buvo pasakyta mintis, jog bus siūlomas trečias politinio (asmeninio) pasitikėjimo asmuo, kuris kuruotų ryšius tarp mero, Regioninės plėtros skyriaus ir verslo. Kaip Jūs manote, ar toks asmuo reikalingas?   



Evaldas Sniečkus. Verslo plėtra ir jo pritraukimas rajone yra aktuali problema. Šiuo klausimu reikia dirbti visiems solidariai ir kuo daugiau bus dedama pastangų, kuo geresnį rezultatą pasieksime, tuo bus geriau. 


Laurynas Suodaitis. Praėjusių kadencijų administracijoje metu galėjo įvykti neskaidrių veiksmų. Ar Jūs kelsite tuos klausimus į viešumą ir bandysite juos aiškintis?


Evaldas Sniečkus. Esu linkęs vadovautis įstatymais, jais apibrėžtomis funkcijomis ir galimybėmis. Nesinorėtų prisiimti svetimų funkcijų. Jeigu yra padarytas nusikaltimas, tuo užsiima atitinkamos institucijos. Jeigu matysime, jog sprendimai yra priimti blogi ir juos reikia taisyti, tai aš dėsiu visas pastangas, kad ta situacija būtų ištaisyta. 

Mindaugas Tarnauskas. Kiek Šakių rajone yra seniūnijų?


Evaldas Sniečkus. 14. 


Algimantas Damijonaitis. Kokius prioritetus teiksite darbuotojams, dirbantiems administracijoje?


Evaldas Sniečkus. Norėtųsi, jog darbuotojai būtų motyvuoti ir siektų rezultatų. 


Irena Haase. Kaip Jūs galvojate, kaip reikėtų spręsti įmonėje UAB „Šakių vandenys“ susidariusias problemas?


Evaldas Sniečkus. Šioje įmonėje yra sunki situacija techninėje, finansinėje ir valdymo funkcijose. Reikia turėti planą, kaip iš viso šito išeiti.    


Juozas Bertašius. Išreikšdamas rinkėjų valią, pažadėjau, jog ieškosiu administracijos direktoriaus jauno, energingo, turinčio nemažą darbinę patirtį. 


Skelbiama pertrauka. Vyksta slaptas balsavimas.

Kęstutis Smirnovas. Šakių rajono savivaldybės tarybos slapto balsavimo balsų skaičiavimo komisija, kuri susideda iš Kęstučio Smirnovo, Violetos Simonavičienė, Lauryno Suodaičio, išdavė 22 biuletenius „Dėl rajono savivaldybės administracijos direktoriaus skyrimo“. Atidarius balsadėžę rasta 22 biuleteniai. Balsavimo rezultatai: negaliojančių biuletenių - 0, galiojančių – 22. Balsai pasiskirstė taip: „už“ – 11, „prieš“ – 11. Komisija siūlo neskirti rajono savivaldybės administracijos direktoriumi Evaldą Sniečkų (protokolas pridedamas).

Juozas Bertašius siūlo daryti 15 minučių pertrauką. 

Bernardinas Petras Vainius siūlo sprendimo projektą atidėti. 


Juozas Bertašius pakartotinai siūlo daryti 15 minučių pertrauką ir kviečia į pasitarimą frakcijos narius bei siūlo prisidėti koalicijos partneriams. 


Po pertraukos tęsiamas tarybos posėdžio darbas. 


Bernardinas Petras Vainius. Mūsų frakcija siūlo šį sprendimo projektą atidėti ir už tai balsuoti. 


Juozas Bertašius siūlo balsuoti. Kas už tai, jog sprendimo projektas „Dėl rajono savivaldybės administracijos direktoriaus skyrimo“ būtų atidėtas?


NUSPRĘSTA. Sprendimo projektą svarstyti. 


BALSAVO: „už“ – 6, „prieš“ – 16. 

Juozas Bertašius pakartotinai teikia rajono savivaldybės tarybai Evaldo Sniečkaus kandidatūrą į rajono savivaldybės administracijos direktoriaus pareigas (potvarkis pridedamas). 


Skelbiama pertrauka. Vyksta slaptas balsavimas.


Kęstutis Smirnovas. Šakių rajono savivaldybės tarybos slapto balsavimo balsų skaičiavimo komisija, kuri susideda iš Kęstučio Smirnovo, Violetos Simonavičienės, Lauryno Suodaičio, išdavė 22 biuletenius „Dėl rajono savivaldybės administracijos direktoriaus skyrimo“. Atidarius balsadėžę rasti 22 biuleteniai. Balsavimo rezultatai: negaliojančių biuletenių - 0, galiojančių – 22. Balsai pasiskirstė taip: „už“ – 13, „prieš“ – 9. Komisija siūlo skirti rajono savivaldybės administracijos direktoriumi Evaldą Sniečkų (protokolas pridedamas).


NUSPRĘSTA. Pritarti sprendimo projektui (sprendimas Nr. T-11).


BALSAVO: „už“ – 22 (vienbalsiai).


5. SVARSTYTA. Rajono savivaldybės tarybos komitetų sudarymo ir jų narių skaičiaus nustatymo klausimas. 


Pranešėjas Juozas Bertašius, rajono savivaldybės meras. 

NUSPRĘSTA. Pritarti sprendimo projektui (sprendimas Nr. T-12).


BALSAVO: „už“ – 22 (vienbalsiai).



6. SVARSTYTA. Rajono savivaldybės tarybos komitetų sudėties patvirtinimo klausimas.


Pranešėjas Juozas Bertašius, rajono savivaldybės meras. 

Frakcijos posėdyje sprendimo pristatant sprendimo projektą buvo informuota, jog į Ūkio komiteto sudėtį siūloma įrašyti Violeta Simonavičienė, tačiau dabar šių pakeitimų neįvardinate. Kodėl?


Juozas Bertašius. Susitarus su frakcija ir koalicija buvo nuspręsta komiteto sudėties nekeisti.


Bernardinas Petras Vainius. Pagal reglamentą yra numatyta, jog komitetų pirmininkus ir pavaduotojus išsirenka komitetų nariai. Tačiau girdisi atsiliepimų, jog komitetų pirmininkus Jūs siūlysite savo potvarkiu. 


Juozas Bertašius. Įstatyme yra padaryta pataisa, kuri leidžia merui siūlyti komitetų pirmininkus ir pavaduotojus.   


NUSPRĘSTA. Pritarti sprendimo projektui (sprendimas Nr. T-13).


BALSAVO: „už“ – 22 (vienbalsiai).

7. SVARSTYTA. Uždarosios akcinės bendrovės „Šakių laidotuvių namai“ vadovo 2014 metų ataskaitos klausimas.


Pranešėja Janė Dėdinienė, UAB „Šakių laidotuvių namai“ direktorė. 

NUSPRĘSTA. Pritarti sprendimo projektui (sprendimas Nr. T-14).


BALSAVO: „už“ – 22 (vienbalsiai).

8. SVARSTYTA. Uždarosios akcinės bendrovės „Šakių komunalinis ūkis“ vadovo 2014 metų ataskaitos. 

Pranešėjas Darius Mikelionis, UAB „Šakių komunalinis ūkis“ direktorius. 


NUSPRĘSTA. Pritarti sprendimo projektui (sprendimas Nr. T-15).


BALSAVO: „už“ – 22 (vienbalsiai).


9. SVARSTYTA. Uždarosios akcinės bendrovės „Šakių šilumos tinklai“ vadovo 2014 metų ataskaitos klausimas.


Pranešėjas Laimutis Kasparavičius, UAB „Šakių šilumos tinklai“ direktorius. 


NUSPRĘSTA. Pritarti sprendimo projektui (sprendimas Nr. T-16).


BALSAVO: „už“ – 21, „susilaikė“ - 1.

10. SVARSTYTA. Uždarosios akcinės bendrovės „Šakių autobusų parkas“ vadovo 2014 metų ataskaitos klausimas.


Pranešėjas Tomas Povilaitis, UAB „Šakių autobusų parkas“ direktorius. 


NUSPRĘSTA. Pritarti sprendimo projektui (sprendimas Nr. T-17).


BALSAVO: „už“ – 22 (vienbalsiai).


11. SVARSTYTA. Uždarosios akcinės bendrovės „Šakių vandenys“ vadovo 2014 metų ataskaitos klausimas.


Pranešėjas Vaidas Litinskas, UAB „Šakių vandenys“ direktorius. 

Laurynas Suodaitis. Jūsų pateiktoje ataskaitoje nurodoma, jog 2014 metais bendrosios ir administracinės sąnaudos buvo dvigubai didesnės nei 2013 metais. Kodėl?


Vaidas Litinskas. Jei vienoje vietoje padidėjo, tai kitoje turėjo sumažėti. Tai tik paskirstymo klausimas.


Laurynas Suodaitis. Įmonė jau ne vienerius metus dirba nuostolingai. Ataskaitoje pardavimo savikaina ir pardavimo pajamos yra beveik tokios pačios, todėl uždarbio atsirasti ir negali. Kaip Jūs galvojate įmonę „ištraukti“, kad būtų pozityvūs skaičiai pelno nuostolio ataskaitoje?


Vaidas Litinskas. Manau, jog didinti tarifo negalime, tad galimi vidiniai resursai, tačiau ir čia jau iš 66 darbuotojų liko tik 50. Galima keisti darbuotojų apmokėjimo formą, tačiau vis tiek rajono biudžete reikia rasti lėšų ir šią įmonę dotuoti.  


Mindaugas Tarnauskas. Per 2015 metus bankams reikės grąžinti 630 tūkst. Lt. Kaip ruošiatės tai daryti, jeigu biudžete neatsiras lėšų?


Vaidas Litinskas. Ši našta vėl kris įmonei ir tai atsispindės neigiamame rezultate, tačiau 2015 metus planuojame baigti perpus mažesniu nuostoliu nei baigėme 2014 metais. Jeigu niekas nesikeistų, 2016 metus turėtume baigti su nuliniu balansu, o toliau turėtume eiti į pelną. 


Bernardinas Petras Vainius. Praėjusiais metais gegužės mėnesį tarybos sprendimu buvote įpareigotas kas ketvirtį rajono savivaldybės tarybai pateikti priemonių planą, teikdamas informaciją kas daroma, jog būtų mažinamas nuostolis Jūsų įmonėje. Tačiau šio plano rajono savivaldybės tarybos nariai nematė, kodėl?   


Vaidas Litinskas. Eilinį kartą vėl tenka atsiprašyti. Tuos klausimus pristatydavau kas mėnesį teikdamas ataskaitą savivaldybės administracijai. Kiekvieną pirmadienį žodiniai aptarimai buvo administracijos direktoriaus kabinete. Galvojau, jog apie tai visi žino. 


Kęstutis Smirnovas. Kiek įmonėje yra administracijos darbuotojų ir kiek ūkinėje dalyje?


Vaidas Litinskas. Administracijos darbuotojai – įmonės direktorius, įmonės finansininkas ir įmonės direktoriaus pavaduotojas. Yra dviejų padalinių meistrai, apskaitininkai, vyriausieji kontrolieriai. 

Algimantas Damijonaitis. Pirmadienis vykdavo atsiskaitymai, sutinku, jog tai buvo informacija pateikiama žodžiu. Būdavo taip, jog Jūs ne visada dalyvaudavote. Šiandien nėra nė pusė rajono vartotojų prisijungę prie vandens tinklų. Kaip manote, ar šiais metais vartotojai prisijungs prie vandens tinklų?


Vaidas Litinskas. Kai pirmadieniais negalėdavau dalyvauti susirinkimuose, vietoj manęs dalyvaudavo pavaduotojas arba kitas padalinio vadovas. Nėra tokios įstatyminės bazės, kuri priverstų įmonės darbuotojus bausti gyventojus, jog jie nėra prisijungę prie vandens tinklų. Be baudžiamųjų institucijų pagalbos, to padaryti neįmanoma. 

Algimantas Damijonaitis. Ką jūs padarėte, kad kuo daugiau vartotojų būtų pajungta į tinklus?


Vaidas Litinskas. Pirmieji projektai yra pasibaigę prieš 5 metus. Daug kartų spaudoje buvo skelbti informaciniai pranešimai, kad žmonės jungtųsi prie vandens tinklų.   

Irena Haase. Jūsų įmonė vienu metu vykdė daugiabučių namų administravimą bei renovaciją. Kokią įtaką ši veikla turėjo įmonės pelningumui?


Vaidas Litinskas. Kai buvo vykdoma daugiabučių namų administravimo ir daugiabučių namų techninė priežiūra, veiklos rezultatas buvo nulinis. Kai prasidėjo daugiabučių namų modernizavimas, nespėjome rašyti ataskaitų ir padidėjo darbo krūvis. 

Irena Haase. Etatai, susiję su daugiabučių namų administravimu ir kurie dabar priklauso Šakių komunaliniam ūkiui, iš kokių lėšų buvo išlaikomi?


Vaidas Litinskas. Jie uždirbo iš teikiamos paslaugos. 


Arvydas Šlėderis. Įmonėje situacija yra bloga. Tačiau situacija keičiasi po komunalinio ūkio atskyrimo. 


Romas Pukinskas. Kiek dar yra likę gręžinių, kurie nepriklauso jūsų įmonei? Ir kokia gręžinių būklė?


Vaidas Litinskas. Gręžinių būklė yra bloga. 80 proc. mūsų valdomo turto yra neinventorizuota. Vandenį kai kuriose vietovėse tiekiame nelegaliai. Iš viso turime 112 gręžinių ir 1 vandenvietę. 

Vaidas Balčiūnas. Kiek per metus  kainuoja paviršinio vandens sutvarkymo paslauga?


Vaidas Litinskas. Vien elektros sąnaudos siurblinėse ir valyklose yra apie 300 tūkst. Lt per metus. Apie 60 proc. tenka lietaus vandens perpumpavimui. Mano paskaičiavimu, yra apie 1 mln. Lt nuostolių per metus. 


Eglė Dragūnaitytė. Jūsų įmonėje 2 mln. 635 tūkst. Lt nuostolis, kuris susidarė ne per vienus metus. Apie visą tai buvo aprašyta laikraštyje ir jame pacituoti Jūsų žodžiai „per daug pasitikėjau meru“. Ką jūs turėjote omenyje?


Vaidas Litinskas. Kaip pasitikiu jumis ir visais kitais žmonėmis. Daug klausimų sprendžiama kalbant ir bendraujant. Mūsų savivaldybėje raštai iš viso nemėgstami, nes į mūsų įmonės parašytus raštus neturime nė vieno raštiško atsakymo. 


Eglė Dragūnaitytė. Tai galima suprasti, jog buvo nurodyti kažkokie paliepimai, pažadai?


Vaidas Litinskas. Taip. Kai sprendžiamas finansinis klausimas, biudžete surasti lėšų yra sudėtinga, tai lengviau spręsti per įmonę. Įmonei paprasčiau imti paskolą, padengti įsiskolinimą ir tikėtis, jog kitų metų biudžete bus numatytos tos lėšos. Žodiniai sutarimai buvo, kad įmonė imtų paskolas ir taisytų įmonės padėtį.   


Mindaugas Tarnauskas. Žiūrint į sudėtingą įmonės situaciją, kokią matote savo, kaip vadovo, atsakomybę ir kokią matote galimybę eiti toliau savo pareigas? 


Vaidas Litinskas. Jeigu pasitikėtumėte, daugiau to nebūtų. Viskas būtų daroma tik raštiškai,  jokių žodinių pasitikėjimų. 


Laurynas Suodaitis. Per pirmą ketvirtį buvo patirtas beveik 81 tūkst. Eur nuostolis, pernai metais -280 tūkst. Lt. Nesunku suskaičiuoti, jog prognozė už pirmąjį šių metų ketvirtį bus per milijoną. 


Vaidas Litinskas. Metų skaičius labai įtakoja, kai pradedami nauji metai, kaip atsilieps euro įvedimas, kainų kėlimas. 

Arūnas Tarnauskas. Jūsų įmonė parduoda apie 52 proc. išgauto vandens. Ką Jūs padarėte ir ką darote, kad šis skaičius padidėtų?


Vaidas Litinskas. Procentas turi tendenciją mažėti. Jeigu palyginsime su praėjusiais metais, tai šiais metais vandens parduodama 4 proc. daugiau. 


Bernardinas Petras Vainius. Ar įmonė gali didinti nuostolį užsakydama ataskaitas, kurių vertė 100 tūkst. Lt, negi nėra savivaldybėje žmonių, kurie galėtų tai padaryti? Ar sudarydamas sutartis, derinote su savivaldybės administracija. 


Vaidas Litinskas. Nė vienas toks sprendimas nebuvo priimtas vienasmeniškai. Dar nepasirašyta sutartis buvo parodyta administracijos direktoriui. Dar kai nebuvo sutarties, buvo kalbėta su meru, ar darome audito ataskaitą, ir buvo pasakyta, jog nėra kur trauktis, reikia daryti. 


Juozas Bertašius. Kai buvo kalbama apie įmonės atskyrimą, su manimi nebuvo derintas pinigų klausimas. Įgyvendinant projektą buvo pripažintos netinkamos išlaidos - 1,5 mln. Lt. Aš direktoriaus veiklą vertinu neigiamai, o kalbant apie skaičius, tai čia jau buhalteriniai dalykai ir prieš juos nieko neigiamo neturiu.  


Edgaras Pilypaitis. Visi mes turime savo nuomonę ir turime nepamiršti, jog dalis savivaldybės įmonių teikia ir socialines paslaugas. Jeigu mes nedotuotume dalies savivaldybės įmonių, tai jau būtume nepatvirtinę ir prieš tai buvusios įmonės vadovo ataskaitos.  


Vaidas Balčiūnas. Vandens tiekimas nėra verslas, o socialinė paslauga. Susidariusi įmonėje situacija nėra vieno direktoriaus ar įmonės problema. 


Laurynas Suodaitis. Ši įmonė rajone nepatiria jokios konkurencijos, tai jos lyginti su autobusų parku negalima. Sakyti, jog investuota 60 tūkst. Lt, o pardavimo pajamos mažėja, tai niekas niekada nebūtų tų lėšų investavę, jeigu tai būtų numatę. Visa atsakomybė tenka įmonės vadovui.      


NUSPRĘSTA. Nepritarti sprendimo projektui (sprendimas Nr. T-18).


BALSAVO: „už“ – 6, „prieš“ – 5 „susilaikė“ - 11.


12. SVARSTYTA. Likviduojamos uždarosios akcinės bendrovės „Šakių vaistinė“ vadovo 2014 metų ataskaitos klausimas.


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-19).


BALSAVO: „už“ – 22 (vienbalsiai).

13. SVARSTYTA. Rajono savivaldybės turto investavimo ir uždarosios akcinės bendrovės „Šakių vandenys“ įstatinio kapitalo didinimo klausimas.


Pranešėja Egidija Grigaitienė, Biudžeto ir turto skyriaus vedėja. Frakcijų metu prašiau patikslinti skaičių. Padidinti investicijas 722,56 tūkst. Eur. Bendra suma 824 304 52 Eur. Kadangi dar buvo pateiktas paskutinis mokėjimas, trečiojo etapo prašymas tai dar savivaldybė pervedė 7222 Eur. 

NUSPRĘSTA. Pritarti sprendimo projektui (sprendimas Nr. T-20).


BALSAVO: „už“ – 20, „susilaikė“ - 2.


14. SVARSTYTA. Nuomos sutarties su UAB „Gulbelė“ nutraukimo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-21).


BALSAVO: „už“ – 20, „susilaikė“ - 2.

15. SVARSTYTA. Turto perdavimo Šakių kultūros centrui klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-22).


BALSAVO: „už“ – 22 (vienbalsiai).

16. SVARSTYTA. Turto nurašymo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-23).


BALSAVO: „už“ – 22 (vienbalsiai).

17. SVARSTYTA. Viešosios įstaigos Šakių ligoninės 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo tvirtinimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-24).


BALSAVO: „už“ – 22 (vienbalsiai).

18. SVARSTYTA. Viešosios įstaigos Šakių pirminės asmens sveikatos priežiūros centro 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-25).


BALSAVO: „už“ – 22 (vienbalsiai).

19. SVARSTYTA. Viešosios įstaigos Kudirkos Naumiesčio pirminės sveikatos priežiūros centro 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-26).


BALSAVO: „už“ – 22 (vienbalsiai).

20. SVARSTYTA. Viešosios įstaigos Šakių greitosios medicinos pagalbos stoties 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-27).


BALSAVO: „už“ – 22 (vienbalsiai).

21. SVARSTYTA. Viešosios įstaigos Gelgaudiškio ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-28).


BALSAVO: „už“ – 22 (vienbalsiai).

22. SVARSTYTA. Viešosios įstaigos Griškabūdžio ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-29).


BALSAVO: „už“ – 22 (vienbalsiai).

23. SVARSTYTA. Viešosios įstaigos Kidulių ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-30).


BALSAVO: „už“ – 22 (vienbalsiai).

24. SVARSTYTA. Viešosios įstaigos Kriūkų ambulatorijos 2014 metų sausio mėnesio finansinės atskaitomybės patvirtinimo bei pritarimo veiklos ataskaitai klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-31).


BALSAVO: „už“ – 22 (vienbalsiai).


25. SVARSTYTA. Viešosios įstaigos Panemunių ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-32).


BALSAVO: „už“ – 22 (vienbalsiai).


26. SVARSTYTA. Viešosios įstaigos Lekėčių ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.  


NUSPRĘSTA. Pritarti sprendimo projektui (sprendimas Nr. T-33).


BALSAVO: „už“ – 22 (vienbalsiai).


27. SVARSTYTA. Viešosios įstaigos Lukšių ambulatorijos 2014 metų finansinės atskaitomybės patvirtinimo, pritarimo veiklos ataskaitai bei 2015 metų veiklos užduočių patvirtinimo klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-34).


BALSAVO: „už“ – 22 (vienbalsiai).


28. SVARSTYTA. Rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžių nustatymo klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-35).


BALSAVO: „už“ – 22 (vienbalsiai).


29. SVARSTYTA. Rajono savivaldybės visuomenės sveikatos rėmimo specialiosios programos 2015 metų priemonių plano ir sąmatos patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.  


NUSPRĘSTA. Pritarti sprendimo projektui (sprendimas Nr. T-36).


BALSAVO: „už“ – 22 (vienbalsiai).


30. SVARSTYTA. Rajono savivaldybės tarybos 2011 m. rugsėjo 23 d. sprendimo Nr. T-176 „Dėl rajono savivaldybės tarybos 2008 m. lapkričio 27 d. sprendimo Nr. T-342 „Dėl rajono savivaldybės verslo plėtros tarybos sudarymo“ pakeitimo“ pakeitimo klausimas.


Pranešėja Daiva Palukaitienė, Šakių verslo ir informacijos centro direktorė. 


NUSPRĘSTA. Pritarti sprendimo projektui (sprendimas Nr. T-37)


BALSAVO: „už“ – 20, „susilaikė“ - 2.


31. SVARSTYTA. Atstovo delegavimo į Regiono plėtros tarybą klausimas.


Pranešėjas Juozas Bertašius, rajono savivaldybės meras.

NUSPRĘSTA. Pritarti sprendimo projektui (sprendimas Nr. T-38).


BALSAVO: „už“ – 19, „susilaikė“ - 3.


32. SVARSTYTA. Atstovų į Lietuvos savivaldybių asociacijos suvažiavimą išrinkimo klausimas.


Pranešėjas Juozas Bertašius, rajono savivaldybės meras.

NUSPRĘSTA. Pritarti sprendimo projektui (sprendimas Nr. T-39).


BALSAVO: „už“ – 21, „susilaikė“ - 1.


33. SVARSTYTA. Mero politinio (asmeninio) pasitikėjimo valstybės tarnautojų pareigybių skaičiaus nustatymo klausimas.


Pranešėjas Juozas Bertašius, rajono savivaldybės meras.


NUSPRĘSTA. Pritarti sprendimo projektui (sprendimas Nr. T-40).


BALSAVO: „už“ – 19, „susilaikė“ - 3.


34. SVARSTYTA. Rajono savivaldybės tarybos 2015 m. balandžio 17 d. sprendimo Nr. T-7 „Dėl rajono savivaldybės mero darbo užmokesčio nustatymo“ dalinio pakeitimo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-41).


BALSAVO: „už“ – 21, „nedalyvavo balsavime“-1.

Posėdžio pirmininkas




Juozas Bertašius

Posėdžio sekretorė

